[{"text_idx": "#000000", "text": "Dennis Keefe aperigis pasintjare en La Ondo de Esperanto kvar artikolojn, en kiuj li traktas Esperanton el la vidpunkto de merkatiko, kiun li mem universitat-nivele instruas. En la marta kajero de La Ondo aperis \u2013 kiel la c\u0302efartikolo \u2013 plia kontribuo de profesoro Keefe kun la titolo \u201cModelo pri la Konduto de Konsumantoj de Hawkins, Best kaj Coney, aplikata al Esperanto\u201d."}, {"text_idx": "#000001", "text": "Sekvas g\u0302in la rubriko Eventoj kun pluraj artikol(et)oj pri la esperantista agado en multaj landoj de la mondo. En la sekcio Tribuno estas presitaj interesaj tekstoj de Dafydd ab Iago pri la klimata s\u0302ang\u0302ig\u0302o en Eu\u0306ropo, de Katari\u0301na Noskova\u0301 pri kreado de subtekstoj por muzikaj filmetoj kaj ampleksa artikolo de Rube\u0301n Ferna\u0301ndez Asensio pri la problemoj, kiujn Katalunio frontas survoje al memstarig\u0302o.\nLa plej granda teksto en la marta Ondo estas la kvinpag\u0302a eseo La unuaj Romanovoj, kiun akademiano Sergio Pokrovskij verkis okaze de la festata c\u0302i-marte 400-jara datreveno de la surtronig\u0302o de la Romanova dinastio en Ruslando."}, {"text_idx": "#000004", "text": "La marta Ondo estas la unua kajero presita en Litovio kaj dissendita el Litovio. Oni do vidas sur la kovropag\u0302o portreton de la urbestro de la orient-litovia urbo Utena, Alvydas Katinas, la Alta Protektanto de la 49aj Baltiaj Esperanto-Tagoj, kiuj okazos c\u0302i-julie. Kun la BET-urbo Utena oni povas konatig\u0302i per la artikolo de Vytautas S\u030cilas kaj per la dorspag\u0302aj fotoj."}]